**PREDSTAVITVE ŠTUDIJSKIH PROGRAMOV IN POKLICEV V OKVIRU PROJEKTA »PRO – MIND«**

V šolskem letu 2020/21 so bili predstavljeni različni študijski programi in poklici, pod imenom »Ko bom velik/-a, bom…«. Zaradi izjemnega odziva dijakov in pozitivnih mnenj različnih strokovnih delavcev so z idejo nadaljevali tudi v naslednjih letih, ko se je je projekt preimenoval v »Pro-Mind«. Na spletni strani [www.pro-mind.si](http://www.pro-mind.si) so na enem mestu zbrane vse novice in prijave. Trudijo se, da bi dijaki dobili čim več korektnega vtisa in pravih informacij o samem študiju in poklicu. Informacije, ki bodo predstavljene na spletnih predstavitvah, niso uradna mnenja, temveč zgolj osebne izkušnje, oziroma stališča posameznih uporabnikov določenega študijskega programa in/ali zaposlenega s tega področja. Nosilec projekta je Miha Indihar, magister socialnega dela, zaposlen kot vzgojitelj v Dijaškem domu Ivana Cankarja v Ljubljani.

V letošnjem letu je pripravljenih še več predstavitev, na katerih bodo, poleg študentov, na vprašanja odgovarjali tudi zaposleni iz določenega strokovnega področja.

Novost pa je ta, da bodo predtem (oktobra) predstavljeni tudi nekateri **poklici** (ni vezano na študijski program) in ne samo študijski programi.

Prva predstavitev poklicev bo že naslednji teden v:

**četrtek, 3. 10. 2024** predstavitev poklica **FIZIOTERAPEVT**,

**petek, 4. 10. 2024** predstavitev poklica **OSEBNI TRENER**,

**sreda, 9. 10. 2024** predstavitev poklica **ARHITEKT.**

Vse predstavitve bodo ob 19.00, njihov razpored (in možnost prijave) pa so že objavljeni na spletni strani: [www.pro-mind.si](http://www.pro-mind.si).

Prve predstavitve študijskih programov začnejo po jesenskih počitnicah, nato pa si bodo sledile vse do februarja. Informacije o prihajajočih predstavitvah bodo objavljene na spletni strani STŠ Koper, na našem Instagram profilu, dijaki pa boste dobili tudi sporočilo preko e-Asistenta in s tem na šolske elektronske naslove.

Vse predstavitve so brezplačne.

Zaključevanje srednje šole je lahko stresno in polno dvomov o prihodnosti, vendar tvoje odločitve niso dokončne. Kljub temu pomembno vplivajo na tvojo prihodnost.

Za vse dodatne informacije lahko pišete na elektronsko pošto (info@pro-mind.si) in ne pozabite slediti vsem aktualnimi novicami na družabnih omrežjih:

* Instagram: [Pro\_Mind.si](http://www.instagram.com/pro_mind.si/)
* Facebook: [Pro-Mind](http://www.facebook.com/ProMind.si)

Vse tekoče informacije bodo objavljene tudi na spletni strani [www.pro-mind.si](http://www.pro-mind.si).